***Nekünk a vers…***

A vers sokaknak nem jelent semmit, csak unalmas sorok, amiket meg kell tanulni. Régen mi is így gondoltunk a versekre. De, ha jobban odafigyelünk rájuk, akkor megismerhetjük a költők érzéseit, gondolatait.

Néha, amikor nagyon belemerülünk, úgy érezhetjük, mintha nekünk szólna egy-két vers.

A versek segíthetnek a történelmi korok jobb megismerésében is, például Petőfi Sándorral a 48-as eseményeket tudjuk megismerni.

A vers egy rímesen előadott történet, mely a különböző költői képek és eszközök segítségével adja át az információt. A vers lehet egy rövid gondolat, érzés vagy akár egy, éveket is magába ölelő mű.

Akár egy egész életen át végig kísér, jó tanácsot, bölcsességet adva. Érzelmi kihatása rendkívüli, legyen akár pozitív vagy negatív hatás, amiben megfogalmazza a költő gondolatvilágát.

A vers egy gyűjtőnév. Rendkívül sok dolog tartozik ez alá a név alá. Érzelmek, költők, sok megtanult versszak az iskolás gyerekek számára.

A magyar nyelv legjobb kifejezőeszköze talán a vers.

A magyar költészet szerintünk azért jó, mert egy rendkívül kifejező nyelvünk van. A költőink pedig ezt kihasználva szép verseket hagytak ránk.

**Készítők:**

**Dózsa Eszter, Gombkötő Szandra, Szappanos Bálint, Weidinger Áron**

**Csapatnév: Elődrelátok**

**Költészet heti gondolatok 2021.**